laion/Wikipedia-Exotic huggingface dataset:
הנאורות שכנגד

הנאורות שכנגד או אנטי-נאורות (באנגלית: Counter-Enlightenment; מתורגם גם ההשכלה שכנגד) הוא מונח בו משתמשים פרשנים והיסטוריונים של הרעיונות לתיאור מספר זרמי מחשבה, בעיקר משלהי המאה ה-18 ותחילת המאה ה-19, אשר היוו אופוזיציה להלכי הרוח המקובלים בעידן הנאורות. המונח מזוהה בדרך כלל עם הפילוסוף ישעיה ברלין אשר יצא נגד ההוגים בעלי גישה זו, אף שהמונח היה בשימוש קודם לכן בקרב הוגים שונים, לרבות פרידריך ניטשה, שהשתמש במינוח Gegenaufklärung ‏(Gegen=כנגד, Aufklärung=נאורות) בסוף המאה ה-19. עם זאת, ברלין נחשב למי ש"המציא מחדש" את המושג והביא לפרסומו. בכתביו עסק ברלין רבות בהוגי הנאורות ו"אויביהם", אותם זיהה כרלטיביסטיים, אנטי-רציונליים, ויטליים ואורגניים. ברלין משייך לנאורות שכנגד בעיקר את: ג'אמבטיסטה ויקו, יוהאן גיאורג האמאן, ויוהאן גוטפריד הרדר. ולפיו, הגותם הייתה רבת השפעה והובילה להתפתחות הרומנטיקה והאקזיסטנציאליזם ואף השפיעה על התהוות הטוטאליטריזם בתחילת המאה ה-20. אחרים מציינים גם את פרידריך היינריך יעקבי שבשל התנגדתו לנאורות הצית את מחלוקת הפנתאיזם ואת מחלוקת האתאיזם. ישעיה ברלין, נגד הזרם: מסות בהיסטוריה של האידיאות (תרגם מאנגלית: אהרן אמיר; ערך והוסיף ביבליוגרפיה: הנרי הארדי; הקדים מבוא: רוג’ר האוזהר), תל אביב: עם עובד, תשמ"ו 1986. ישעיה ברלין, שורשי הרומנטיקה (תרגמה מאנגלית: עתליה זילבר), תל אביב: עם עובד, תשס"א 2001. עזמי בשארה, הנאורות - פרויקט שלא נשלם: שש מסות על נאורות ומודרניזם. (מאת: ז'אן ד'לאמבר, משה מנדלסון, עמנואל קאנט, מישל פוקו, מקס הורקהיימר ויירגן הברמס) הוצאת הקיבוץ המאוחד. 1997 זאב שטרנהל, אנטי נאורות: מהמאה ה-18 עד המלחמה הקרה, מצרפתית: רפי קינן. עם-עובד, 2017. יוסי מאלי, מעבר לתבונה: הבארוק, ההשכלה־שכנגד והרומנטיקה, ירושלים, מוסד ביאליק, 2020. פילוסופיית החיים מחלוקת הפנתאיזם Isaiah Berlin,"The Counter-Enlightenment", in Dictionary of the History of Ideas (1973) Listed by Henry Hardy in the second edition of Isaiah Berlin, Against the Current: Essays in the History of Ideas (Princeton University Press, 2013), p. xxv, note 1. Aspects noted by Darrin M. McMahon, "The Counter-Enlightenment and the Low-Life of Literature in Pre-Revolutionary France" Past and Present No. 159 (May 1998:77–112) p. 79 note 7. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
רודריגו בנטנקור

רודריגו בנטנקור קולמן (בספרדית: Rodrigo Bentancur Colmán; נולד ב-25 ביוני 1997 בנואבה הלווסיה) הוא כדורגלן אורוגוואי המשחק בעמדות הקישור בטוטנהאם הוטספר ובנבחרת אורוגוואי. בנטנקור הוא תוצר אקדמיית הנוער של בוקה ג'וניורס הארגנטינאית. ב-12 באפריל 2015 ערך את הופעת הבכורה במדי הקבוצה הבוגרת במסגרת ליגת העל הארגנטינאית, כאשר נכנס כמחליף בדקה ה-77, מול נואבה שיקגו, במשחק שהסתיים בתיקו 0 - 0. ב-13 ביולי 2015 נכלל בנטנקור בעסקת קרלוס טבס בין קבוצתו לבין יובנטוס, לפיה, יש לאיטלקים זכות ראשונים על מספר שחקנים צעירים של בוקה. לבסוף, הגיע לטורינו כשנתיים מאוחר יותר, ב-3 באפריל 2017 ועבר בהצלחה את הבדיקות הרפואיות. בהמשך החודש השלים המועדון האיטלקי את רכישתו של בנטנקור, שחתם על חוזה ל-5 שנים. סכום ההעברה נאמד על 9.5 מיליון אירו. בנטקור חזר לארגנטינה על מנת לסיים את עונת 2016/2017 עם בוקה. בנטנקור הפך באופן רשמי לשחקן יובנטוס ב-1 ביולי 2017. הופעת הבכורה שלו במדי השחור-לבן הייתה כאשר נכנס כמחליף, בניצחון 4–2 על ג'נואה, במסגרת הסרייה א'. ב-22 ביוני 2019 האריך את חוזהו בקבוצה עד לסוף עונת 2023/2024. ב-31 בינואר 2022 חתם בנטקור לשלוש וחצי שנים בטוטנהאם הוטספר. ב-9 בפברואר ערך הופעת בכורה בהפסד 2–3 לסאות'המפטון. בספטמבר 2017 קיבל בנטנקור לראשונה זימון לסגל נבחרת אורוגוואי, על ידי מאמן הנבחרת אוסקר טבארס, לקראת צמד משחקי מוקדמות מונדיאל 2018, מול ונצואלה ומול בוליביה. ב-5 באוקטובר הופיע לראשונה במדים הלאומיים, כאשר נכנס כמחליף בתיקו המאופס מול ונצואלה. בנטנקור זומן לסגל נבחרתו למונדיאל 2018. הוא פתח בהרכב בניצחון 1–0 על מצרים, במשחק הראשון של אורוגוואי בטורניר, שנערך באצטדיון המרכזי שביקטרינבורג. נכלל בסגל נבחרת אורוגוואי בטורניר מונדיאל 2022. אליפות ארגנטינה - 2015, 2016/2017 גביע ארגנטינה - 2014/2015 אליפות איטליה - 2017/2018, 2018/2019, 2019/2020 הגביע האיטלקי - 2017/2018, 2020/2021 הסופר קאפ האיטלקי - 2018, 2020 מדיה וקבצים בנושא רודריגו בנטנקור בוויקישיתוף רודריגו בנטנקור, ברשת החברתית אינסטגרם רודריגו בנטנקור, באתר Transfermarkt רודריגו בנטנקור, באתר Soccerway רודריגו בנטנקור, באתר BDFutbol רודריגו בנטנקור, באתר WorldFootball.net רודריגו בנטנקור, באתר National Football Teams רודריגו בנטנקור, באתר FootballDatabase.eu רודריגו בנטנקור, באתר ESPN העברות בעולם, 22.6: החוזה החדש של דה חאה ביונייטד, פרטי עסקת דה ליכט ליובנטוס, באתר וואלה, 22 ביוני 2019 Bentancur completes move, Tottenham Hotspur (באנגלית) Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
יחסי אוסטרליה–אלג'יריה

יחסי אוסטרליה–אלג'יריה (באנגלית: Algeria–Australia relations, בערבית: العلاقات الأسترالية الجزائرية) הם היחסים הדיפלומטיים בין הקהילייה של אוסטרליה ובין הרפובליקה האלג'יראית הדמוקרטית העממית. היחסים בין המדינות כוננו בשנת 1962. בשנת 2015, שווי הסחורה שיוצאה מאלג'יריה לאוסטרליה הגיעה לסך 2.23 מיליון דולר אמריקאי והיא כללה סידן פוספטים, אבני בניין, כרטיסיות, כלים רפואיים ופירות טרופים. באותה השנה, שווי הסחורה שיוצאה מאוסטרליה לאלג'יריה הגיעה לסך 19.6 מיליון דולר אמריקאי והיא כללה איברי בע"ח, חלב מרוכז, בשר כבשים ועזים, משאבות נוזליים, אגוזים, בדי ברזל, נייר כסף, חומרי הדברה, משאבות אוויר, שסתומים, נפט מזוקק, ניוביום, טנטלום, נדיום, לתת, מכסי פלסטיק, פסטה ועוד. בשנת 2014, שווי הסחורה שיוצאה מאלג'יריה לאוסטרליה הגיעה לסך 1.66 מיליון דולר אמריקאי והיא כללה סידן פוספטים, צינורות ברזל, שעועית, אצות, קנה סוכר ומצלמות וידאו. באותה השנה, שווי הסחורה שיוצאה מאוסטרליה לאלג'יריה הגיעה לסך 69.1 מיליון דולר אמריקאי והיא כללה חיטה, אגוזים, אורז, מנועים חשמליים, שסתומים, מכונות חפירה, מכונות בעלות פונקציה אחת, חומרי הדברה, בשר כבשים ועזים, חלקי רכב, צינורות ברזל, חלקי צינורות ברזל ועוד. אוסטרליה אינה מיוצגת באלג'יריה, הן בדרג השגרירות והן בדרג הקונסולרי. השגרירות המייצגת את אוסטרליה נמצאת בפריז, בירת צרפת. אלג'יריה מיוצגת באוסטרליה על ידי שגרירות שהיא מחזיקה בקנברה, בירת אוסטרליה. מדיה וקבצים בנושא יחסי אוסטרליה–אלג'יריה בוויקישיתוף Products that Algeria exports to Australia (2015), The Observatory of Economic Complexity (באנגלית) (ארכיון) Products that Algeria imports from Australia (2015), The Observatory of Economic Complexity (באנגלית) (ארכיון) Products that Algeria exports to Australia (2014), The Observatory of Economic Complexity (באנגלית) (ארכיון) Products that Algeria imports from Australia (2014), The Observatory of Economic Complexity (באנגלית) (ארכיון) שגרירות אלג'יריה בקנברה
קשתות באולימפיאדת הנוער בואנוס איירס (2018)

תחרויות הקשתות באולימפיאדת הנוער בואנוס איירס (2018) התקיימו בפארק הספורט של רוקה בין התאריכים 13 באוקטובר עד ה-17 באוקטובר 2018. התחרויות הורכבו מטורניר נערים וטורניר נערות שבכל אחד מהם השתתפו 32 ספורטאים. בנוסף, התקיים טורניר מעורב שהורכב מקבוצות מגדריות מעורבות של ספורטאים מלאומים שונים. ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2003). כל ועד אולימפי מקומי מורשה לשלוח עד 2 ספורטאים, ספורטאי אחד לכל מגדר. הוועד האולימפי הבינלאומי והפדרציה העולמית לקשתות סיכמו כי בכל טורניר ישתתפו 32 ספורטאים. מכסה בודדת, לכל טורניר, ניתנה למדינה המארחת, ארגנטינה. 16 מכסות לכל מגדר חולקו בתחרות העפלה נפרדת כחלק מאליפות העולם בקשתות לנוער לשנת 2017 שהתקיימה ברוסאריו. 11 מכסות נוספות לכל מגדר חולקו בהתאם לטורנירי העפלה יבשתיים בהתאם לחלוקה הבאה: אירופה (3), אסיה (3), אמריקה (2), אפריקה (2) ואוקיאניה (1). 4 מכסה לכל מגדק חולקו כהקצאה עולמית. אם המדינה המארחת תעפיל לתחרויות באמצעות ניצחון בטורניר העפלה היבשתי, המכסות ליבשת אמריקה תגדל משתיים לשלושה מכסות. אם מדינה בוחרת שלא להשתמש במכסה שלה, המכסה תוקצה מחדש. אם המדינה העפילה בטורניר הנפרד שהתקיים במקביל לאליפות העולם בקשתות לנוער, המכסה תועבר למדינה המדורגת הבאה בתור בהתאם לחלוקה המגדרית. אם המדינה העפילה בטורניר היבשתי, המכסה תועבר למדינה המודרגת הבאה בתור בטורניר בהתאם לחלוקה המגדרית. אם אין מדינה זכאית בטורניר היבשתי, המכסה תועבר למדינה המדורגת הבאה בתור בטורניר העפלה שהתקיים במקביל לאליפות העולם בקשתות לנוער. הערות ארגנטינה דחתה את המכסה שלה לטורניר הבנים שהוקצה מחדש ליבשת אמריקה. כל הזמנים הם לפי הזמן המקומי (UTC-3) מדיה וקבצים בנושא קשתות באולימפיאדת הנוער בואנוס איירס בוויקישיתוף הוועד האולימפי הבינלאומי והפדרציה העולמית לקשתות (7 במרץ 2018). "Qualification System – Youth Olympic Games Buenos Aires 2018 - Archery" (PDF) (באנגלית). נבדק ב-16 ביוני 2018. {{cite web}}: (עזרה)
יחסי אנגולה–ארגנטינה

יחסי אנגולה–ארגנטינה הם היחסים הדיפלומטיים שבין רפובליקת אנגולה לבין הרפובליקה הארגנטינאית. היחסים בין המדינות כוננו רשמית ב-2 בספטמבר 1977. בשנת 2015, שווי הסחורה שיוצאה מארגנטינה לאנגולה הגיעה לסך 88.4 מיליון דולר אמריקאי והיא כללה בשר עוף, בשר חזיר, גבינה, חמאה, סרטנים, לתת, תירס, צינורות ברזל, פרי הדר, קמח חיטה, יין, פסטה, מזון לבעלי חיים, תפוחי אדמה, אורז, מכוניות, ערכות קפה ותה, שנאים, שסתומים ועוד. באותה השנה, שווי הסחורה שיוצאה מאנגולה לארגנטינה הגיעה לסך 25 אלף דולר אמריקאי והיא כללה גרניט. בשנת 2014, שווי הסחורה שיוצאה מארגנטינה לאנגולה הגיעה לסך 136 אלף דולר אמריקאי והיא כללה דגי פילה, בשר עוף, שוקולד, פסטה, יין, סוכר, איברים של בעלי חיים, גבינה, בשר חזיר, חלב מרוכז, צינורות ברזל, מים בטעמים, מכוניות, סבון, מוצרי טיפוח ועוד. באותה השנה, שווי הסחורה שיוצאה מאנגולה לארגנטינה הגיעה לסך 4.53 אלף דולר אמריקאי והיא כללה אבנים כתושות וחצץ. ארגנטינה מיוצגת באנגולה על ידי שגרירות שהיא מחזיקה בלואנדה, בירת המדינה. אנגולה מיוצגת בארגנטינה על ידי שגרירות שהיא מחזיקה בבואנוס איירס, בירת המדינה. Products that Argentina exports to Angola (2015), The Observatory of Economic Complexity (באנגלית) (ארכיון) Products that Argentina imports from Angola (2015), The Observatory of Economic Complexity (באנגלית) (ארכיון) Products that Argentina exports to Angola (2014), The Observatory of Economic Complexity (באנגלית) (ארכיון) Products that Argentina imports from Angola (2014), The Observatory of Economic Complexity (באנגלית) (ארכיון)
יחסי ברזיל – קוסטה ריקה

יחסי ברזיל–קוסטה ריקה הם היחסים הדיפלומטיים הרשמיים שבין הרפובליקה הפדרלית של ברזיל לרפובליקת קוֹסְטָה רִיקָה. היחסים בין המדינות החלו ב-1857, אך רק בשנת 1907 יוצגו המדינות באמצעות חילופי דיפלומטים. לקוסטה ריקה יש שגרירות בברזיליה בירת ברזיל, ולברזיל שגרירות בסן חוסה קוסטה ריקה. לקוסטה ריקה יש גם קונסוליות בקוריטיבה, פלוריאנופוליס, ריו דה ז'ניירו וסאו פאולו. שתי המדינות חברת בארגון מדינות אמריקה. מאז כינונם של היחסים הדיפלומטים, ארבעה נשיאי קוסטה ריקה ביקרו בברזיל: חוסה פיגרס פרר ב-1974, חוסה מריה פיגרס ב-1997, מיגל אנחל רודריגס ב-1999 ואוסקר אריאס בשנת 2008. שני נשיאים ברזיאלים ביקרו עד עתה בקוסטה ריקה: פרננדו אנריקה קרדוזו ב-2000 ולואיז אינסיו דה סילבה בשנת 2009. מדיה וקבצים בנושא יחסי ברזיל – קוסטה ריקה בוויקישיתוף Relación de Costa Rica con Brasil באתר משרד החוץ של קוסטה ריקה Repblica Federal de Brasil, Brazil Country Report
פפברין

פפברין (Papaverine) היא תרופה אופיאדית מרפת-שרירים. התרופה משמשת בעיקר לשיכוך כאבי בטן ולטיפול בהתכווצויות שרירים כואבות בקיבה, בדרכי השתן ובמערכת המין. התרופה פותחה בשנת 1848 בידי הכימאי ג'ורג' מרק. פפברין משמש לטיפול בספאזם במערכת העיכול, בצינור המרה ובשופכנים. כמו כן, התרופה משמשת להרחבת כלי דם במוח ובלב, בין השאר במהלך ניתוח מעקפים, ולטיפול בבעיות אין אונות שונות בקרב גברים. מדיה וקבצים בנושא פפברין בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
VAR

האם התכוונתם ל... שונות (Variance) - מדד סטטיסטי לפיזור ערכים באוכלוסייה ערך בסיכון (Value at Risk) - מדד לניהול סיכונים פיננסיים משתנה (תכנות) (Variable) - חלק זיכרון בתוכנית המכיל נתון שיכול להשתנות בזמן הריצה VAR (כדורגל) (Video Assistant Referee) - עוזר שופט וידאו - טכנולוגיה המסייעת לשפוט משחקי כדורגל
יחסי אלבניה–אסטוניה

יחסי אלבניה-אסטוניה הם היחסים הדיפלומטיים שבין רפובליקת אלבניה לבין רפובליקת אסטוניה. היחסים בין המדינות כוננו רשמית ב-1 בינואר 1992. שר הביטחון האסטוני, ג'אק אוויקסו, ביקר באלבניה בנובמבר 2007. ראש ממשלת אסטוניה, אנדרוס אנסיפ, ביקר באלבניה באפריל 2010 סגן השר לענייני האיחוד האירופי, מתי מאסיקאס, ביקר באלבניה במרץ 2017 ראש ממשלת אלבניה, סאלי ברישה, ביקר באסטוניה באפריל 2008 שר החדשנות האלבני, גנק פולו, ביקר באסטוניה בנובמבר 2011 שרת החדשות האלבנית, מילנה הריטו, ביקרה באסטוניה בפברואר 2014 שר החוץ האלבני, דיטמיר בושטי, ביקר באסטוניה בפברואר 2018 בשנת 2015, שווי הסחורה שיוצאה מאלבניה לאסטוניה הגיעה לסך 516 אלף דולר אמריקאי והיא כללה נעלי עור, נעלי גומי, נעליים חסינות למים, חליפות לנשים ולגברים, חולצות, מעילים, בגדי עור, כרובים, מלונים, בגדי פרווה, סרטנים מעובדים, מכונות חפירה ועוד. באותה השנה, שווי הסחורה שיוצאה מאסטוניה לאלבניה הגיעה לסך 673 אלף דולר אמריקאי והיא כללה כבול, מקרנים, מוצרי פלסטיק, מכסי פלסטיק, רטבים ותבלינים, שנאים, מכונות בעלות פונקציה אחת ועוד. בשנת 2014, שווי הסחורה שיוצאה מאלבניה לאסטוניה הגיעה לסך 616 אלף דולר אמריקאי והיא כללה נעלי עור, בגדי עור ובגדים. באותה השנה, שווי הסחורה שיוצאה מאסטוניה לאלבניה הגיעה לסך מכונות לעיבוד גומי, טלפונים, צינורות אלומיניום, כבול, נייר קראפט לא מצופה, מוצרי פלסטיק ועוד. אסטוניה מיוצגת באלבניה על ידי קונסוליה שהיא מחזיקה בטירנה, בירת המדינה. אלבניה אינה מיוצגת באסטוניה, הן בדרג השגרירות והן בדרג הקונסולרי. השגרירות המייצגת את אלבניה נמצאת בורשה, בירת פולין. מדיה וקבצים בנושא יחסי אלבניה–אסטוניה בוויקישיתוף יחסי המדינות, באתר משרד החוץ האסטוני Products that Albania exports to Estonia (2015), The Observatory of Economic Complexity (באנגלית) (ארכיון) Products that Albania imports from Estonia (2015), The Observatory of Economic Complexity (באנגלית) (ארכיון) Products that Albania exports to Estonia (2014), The Observatory of Economic Complexity (באנגלית) (ארכיון) Products that Albania imports from Estonia (2014), The Observatory of Economic Complexity (באנגלית) (ארכיון) CONSULATE OF ESTONIA IN TIRANA, ALBANIA
יחסי אזרבייג'ן–ניקרגואה

יחסי אזרבייג'ן–ניקרגואה הם היחסים הדיפלומטיים שבין הרפובליקה של אזרבייג'ן לבין רפובליקת ניקרגואה. היחסים בין המדינות כוננו רשמית ב-23 בנובמבר 1994. ב-9 ביולי 2014, שר החוץ של ניקרגואה, סמואל סנטוס לופס, ביקר רשמית באזרבייג'ן. אזרבייג'ן אינה מיוצגת בניקרגואה, הן בדרג השגרירות והן בדרג הקונסולרי. ניקרגואה אינה מיוצגת באזרבייג'ן, הן בדרג השגרירות והן בדרג הקונסולרי. מדיה וקבצים בנושא יחסי אזרבייג'ן–ניקרגואה בוויקישיתוף יחסי אזרבייג'ן-ניקרגואה, באתר משרד החוץ האזרי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אזרבייג'ן–הונדורס

יחסי אזרבייג'ן–הונדורס הם היחסים הדיפלומטיים שבין הרפובליקה של אזרבייג'ן לבין רפובליקת הונדורס. היחסים בין המדינות כוננו רשמית ב-22 בדצמבר 1994. ב-27 בספטמבר 2013, במהלך הישיבה ה-68 של האו"ם, שר החוץ האזרבייג'ני, אלמר ממדיארוב, פגש את שרת החוץ ושיתוף הפעולה הבינלאומי של הונדורס מירייה אגוארו דה קורלס (אנ'). ב-22 בנובמבר 2013, שגריר אזרבייג'ן במקסיקו, אילגר מוכטרוב, הציג את כתב האמנתו לנשיא הונדורס, פורפיריו לובו סוסה. השגריר האזרבייג'ני העביר את ברכתו של נשיא אזרבייג'ן לנשיא הונדורס. כמו כן, השגריר ציין שהוא מקווה כי שיתוף הפעולה בין המדינות יתפתח בהצלחה. ב-6 במאי 2014, משלחת פולטיקאים, ובה שרת החוץ אגוארו דה קורלס, ביקרה רשמית באזרבייג'ן. במהלך הביקור, נשיא אזרבייג'ן, אילהם אלייב, ציין כי ממשלת אזרבייג'ן שבעת רצון מהיחסים בין המדינות. אגוארו דה קורלס העבירה את ברכתו של נשיא הונדורס לנשיא אזרבייג'ן. הנשיא האזרבייג'ני הביע את הערכתו וביקש ממנה להעביר את ברכתו לנשיא הונדורס. שר הכלכלה והתעשייה האזרבייג'ני ציין כי ממשלת אזרבייג'ן מעוניינת בהגברת שיתוף הפעולה הדו צדדי, בעיקר בתחומי הסחר והאנרגיה בין המדינות וכן חיזוק היחסים שביניהן. בעת ביקור המשלחת חתמו נציגי המדינות על טיוטת הסכם לפיו יספקו המדינות הגנה הדדית על השקעות בין שתי המדינות. נכון לשנת 2018 נשמרים קשרי ידידות בין המדינות, אשר מגובים במפגני תמיכה פומביים. ב-27 בינואר 2018, אילהם אלייב בירך את חואן אורלנדו ארננדס לכבוד בחירתו מחדש לנשיא הונדורס. כמו כן, אלייב ציין כי הוא מקווה ששתי הממשלות ימשיכו לחזק את שיתוף הפעולה בין המדינות. בשנת 2015, שווי הסחורה שיוצאה מהונדורס לאזרבייג'ן הגיעה לסך 2,440 דולר אמריקאי והיא כללה חולצות. בשנת 2016, שווי הסחורה שיוצאה מהונדורס לאזרבייג'ן הגיעה לסך 17,200 דולר אמריקאי, והיא כללה מוצרי הלבשה תחתונה לגברים. הונדורס אינה מיוצגת באזרבייג'ן, הן בדרג השגרירות והן בדרג הקונסולרי. אזרבייג'ן אינה מיוצגת בהונדורס, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו. מדיה וקבצים בנושא יחסי אזרבייג'ן–הונדורס בוויקישיתוף יחסי אזרבייג'ן-הונדורס, באתר משרד החוץ האזרי "Azerbaijan, Honduras ties mulled". AzerNews.az (באנגלית אמריקאית). 2013-11-22. נבדק ב-2018-06-18. "Azerbaijan-Honduras ties in focus". AzerNews.az (באנגלית אמריקאית). 2014-05-08. נבדק ב-2018-06-17. [http://www.economy.gov.az/en/article/honduras-11-07-2014/26697 Azerbaijan, Honduras discussed opportunities for economic cooperation], economy.gov.az Ilham Aliyev congratulates Honduran counterpart, news.az (ארכיון) "President Aliyev congratulates Honduran counterpart". AzerNews.az (באנגלית אמריקאית). 2018-01-27. נבדק ב-2018-06-18. Products that Azerbaijan imports from Honduras (2015), The Observatory of Economic Complexity (באנגלית) (ארכיון) Products that Azerbaijan imports from Honduras (2016), The Observatory of Economic Complexity (באנגלית) (ארכיון)
יום שישי (שיר של בנזין)

"יום שישי" הוא פזמון שכתב יעקב גלעד, הלחין יהודה פוליקר וביצעה להקת בנזין. השיר נבחר כשיר השנה לשנת תשמ"ב (1982) של רשת ג'. השיר יצא לאור במאי 1982 ונכלל באלבום הבכורה של להקת בנזין, "עשרים וארבע שעות". הלהקה, שהצלחתה בציבור לפני פרסום השיר הייתה מסויגת, זכתה בעקבות פרסום השיר בהכרה ציבורית גדולה. השיר זכה בתואר שיר השנה במצעד הפזמונים של רשת ג'. במצעד זה זכתה הלהקה גם בתואר להקת השנה. בבית הראשון של השיר הדובר סוקר את הימים בשבוע. הוא מתאר את הימים ראשון עד רביעי כמלאי חוויות שליליות. ביום חמישי חל מהפך. הדובר אינו רואה את היום באופן דומה לימים הקודמים בשבוע, מכיוון שהוא מתחיל לראות באופק את סוף השבוע. הפזמון מתאר את המסיבה המתקיימת בכל יום שישי עד לשעות הלילה המאוחרות של ליל שבת. הבית השני מתאר את ההכנות שעורך הדובר לקראת המסיבה השבועית. בבית השלישי יום שבת כבר חלף. הדובר עומד בפני שבוע חדש, והוא שוב מרגיש תחושות שליליות של לחץ, שגרה ושעמום. 30 שנה לאחר יציאת האלבום התייחס יהודה פוליקר לשיר ואמר: "זה בכלל שיר עצוב ומדכא, ההפך משמח […] מה יותר עצוב מבן אדם שמה שיש לו בחיים זה רק את יום שישי וכל השאר זאת שגרה משעממת"? סרטון השיר "יום שישי" באתר יוטיוב מילות השיר "יום שישי" באתר שירונט לדף השיר באתר הספרייה הלאומית בן זילכה, הזמן, היום, הרגע: 30 שנה לאלבום הבכורה של "בנזין", באתר nrg‏, 9 ביוני 2012
אליפות ישראל בשחמט 1959

אליפות ישראל בשחמט 1959 הייתה האליפות ישראל החמישית בשחמט. היא אורגנה על ידי האיגוד הישראלי לשחמט ונערכה בין 15 באוקטובר ל-1 בנובמבר 1959. בתחרות השתתפו 16 שחמטאים (קניאז'ר ושיוביץ' פרשו מהתחרות). האליפות התקיימה בשיטת ליגה הכוללת משחק בודד בין כלל המשתתפים. עבור ניצחון הוענקה נקודה וחצי נקודה הוענקה עבור תיקו. בתחרות זכה יוסף פורת, שצבר 11.5 נקודות מ-15 אפשריות.
משפחה נרדפת

משפחה נרדפת (באנגלית: The Haunted Hathaways) היא תוכנית סיטקום אמריקאית ששודרה בערוץ ניקלודיאון בין השנים 2013–2015. התוכנית מספרת על שתי משפחות, משפחת את'ווי (בני אדם) ומשפחת פרסטון (רוחות רפאים) המוצאים את עצמם גרים באותו בית. התוכנית מתמקדת על שתי משפחות. את'ווי בני האדם ופרסטון רוחות הרפאים. משפחת את'ווי המתגוררת מעל המאפייה הלא כל כך מוצלחת של אמם. כביכול משפחה רגילה שעברה מניו יורק לניו אורלינס. במהלך הסדרה מתגלה כי בית משפחת את'ווי החדש רדוף רוחות רפאים. העלילה עוקבת בנוסף גם על משפחת פרסטון המגלים בבוקר אחד כי בני אדם גרים בחלקו התחתון והנטוש של ביתם. בזמן שמשפחת פרסטון חושבים על תוכנית איך להבריח אותם מביתם משפחת את'ווי פותחת מאפייה מתחת לביתם החדש. הרוחות אשר רדפו את הבית היו לא אחרים מאשר משפחת פרסטון משפחה טיפוסית של רוחות רפאים. כבר בפרק הראשון שתי המשפחות עוברות לגור ביחד. הבעיה היא שרק מי שגר בבית יכול לראות את הרוחות מה שהופך את החיים להרבה יותר מוזרים במיוחד שאף אחד לא יכול לדעת שמשפחת את'וויי גרה עם רוחות. ביחד הם נקלעים להמון סיטואציות מוזרות בניסיון להסתיר את משפחת הרוחות ולשדר שהכל רגיל. מישל את'ווי - אמם של טיילור ופרנקי, ידועה בתור אישה קצת משוגעת, בעלת מאפיית "עוגה בריבוע" שמה של המאפייה ניתן לה בגלל שכל העוגות היו מרובעות בתחילת עלילת הסדרה ורק בהמשך העלילה כל אחת נוצרה שונה ויחודית לה, בנוסף היא אם חד הורית שנוטה תמיד להתרגש ולהגזים ברוב הדברים. טיילור את'ווי - האחות הבכורה, והדמות הראשית בסדרה, ידועה בתור החברה הכי טובה של מיילס ושל אמה (בעונה 1), אוהבת להעתמל [ככה הכירה את אמה ואת שאר חברותיה] ובנוסף לא אוהבת במיוחד את אחותה הקטנה שהכי מתקשה במשפחה להסתיר את העובדה שיש לה רוחות בבית. פרנקי את'ווי - האחות הקטנה, ידועה בתור ילדה קצת פריקית שמאוד אוהבת לאסוף ראשים של בובות, בנוסף גם החברה הכי טובה של לואי, לא מתקשה בכלל עם ענייני הרוחות, לא אוהבת את אחותה הגדולה במיוחד. ריי פרסטון - אביהם של לואי ומיילס, מוזכר כרוח ברמה 10, אוהב מאוד לנגן בסקסופון, לאחרונה פיתח קריירה כמוזיקאי של ג'אז ונגן בסקסופון, לרוב נמצא עם מישל, מרחף מאוד באופיו. מיילס פרסטון - האח הבכור, החבר הכי טוב של טיילור, מוזכר כרוח ברמה 5 במהלך העונה השנייה עולה לרמה 6. למיילס אף פעם לא אכפת איזה דרגה הוא העיקר כישוריו, ידוע אם בעיית גבולות בייחוד "נגד רדיפות". לואי פרסטון - האח הקטן, מוזכר כרוח ברמה 1, במהלך העונה השנייה מצליח לעבור לרמה 2,ידוע כרוח כושלת שרוצה לרדוף אבל מאוד גרוע בזה, והחבר הכי טוב של פרנקי. אמה - חברה טובה של טיילור, לא חכמה במיוחד, ומאוד אוהבת התעמלות. פנלופה - ילדה מהכיתה של פרנקי קצת משוגעת שמאוד אוהבת בובות מוזרות, ידועה בעיקר כאויבת של פרנקי. מדו - החברה הכי טובה של טיילור, תמיד לחוצה ובאחד הפרקים מקל שתופס רוחות פוגע במיילס מה שנותן לה את היכולת לראות רוחות ואת משפחת פרסטון, בהמשך נהיית חברה טובה של מיילס. סקוט - חבר של טיילור, ידוע בתור דביל, אוהב מאוד חיות מחמד. מריבל - רוח רפאים, חברה של מיילס, אחראית אגודת ה"נגד רדיפות", בעונה השנייה עוברת לפנימייה. "משפחה נרדפת", במסד הנתונים הקולנועיים IMDb (באנגלית) "משפחה נרדפת", באתר Rotten Tomatoes (באנגלית) "משפחה נרדפת", במסד הנתונים הקולנועיים KinoPoisk (ברוסית)
טרואל

טרואל (ספרדית: Teruel) היא עיר באראגון, במזרח ספרד, בירת מחוז טרואל. נכון ל-2014 גרים בה כ-35,675 איש, מה שהופך את העיר לבירת הפרובינציה הכי פחות מאוכלסת בספרד. העיר נמצאת בגובה 915 מטרים מעל פני הים וידועה באקלים הקשה וההפכפך שלה. העיר ממוקמת בין הערים הגדולות בספרד: מדריד, ברצלונה וולנסיה. טרואל מוכרת כ"עיר המודחאר" עקב ריבוי הבניינים בעיר הבנויים בסגנון המודחאר, סוג של אדריכלות גותית ספרדית עם השפעות מוריות. בנייני אדריכלות המודחאר בעיר הם המרכיב העיקר באתר המורשת העולמית "אדריכלות מודחאר באראגון" שהוכרז על ידי אונסק"ו ב-1986. טרואל נוסדה בשנת 1171 על ידי אלפונסו השני, מלך אראגון. בימי הביניים הייתה בטרואל קהילה בולטת של יהודים שעמדה איתנה במהלך המאות בהן שלטו מוסלמים באזור ונהנתה ממספר פריבילגיות. לאחר הרקונקיסטה של ספרד על ידי נוצרים קהילת היהודים שילמה מס שנתי בשווי 300 סולידוס לשלטון הנוצרי במאה ה-14. היהודים עסקו במסחר ובתעשייה ובמיוחד בטוויית צמר, במהלך גזירות קנ"א ב-1391 יהודים רבים נהרגו ואחרים התנצרו על מנת להציל את חייהם. טרואל הייתה אחת הערים שנלחמו עליהן במהלך מלחמת האזרחים הספרדית וספגה הרס וחורבן רב. הקרב על טרואל שהתרחש בין התאריכים דצמבר 1937 – פברואר 1938 היה אחד מהקרבות עקובי הדם במלחמה. העיר החליפה בעלים מספר פעמים, בתחילה נפלה לידי תומכי הרפובליקה ולאחר מכן נכבשה מחדש על ידי הלאומנים, שני הצדדים ספגו למעלה מ-140,000 אבדות בנפש במהלך שלושת חודשי הקרב כשלבסוף ניצחו בו הלאומנים. מיקומה של טרואל באזור הררי ומיעוט האוכלוסין בה הובילו לבידוד יחסי של העיר בתוך ספרד. בשנת 1999 הוקמה קבוצת מחאה שיצאה בקמפיין שדרש הכרה ופיתוח של העיר, תחת הסלוגן "טרואל קיימת". גם בעקבות הקמפיין, שופרו דרכי הגישה לטרואל משמעותית, עם סלילת הכביש בין סרגוסה וסגונטו. העיר טרואל משופעת באתרי תיירות ובארכיטקטורה ייחודית מתקופת השלטון המוסלמי בעיר, בעלת השפעות נוצריות ומוסלמיות. בעיר קיימות מספר כנסיות, ביניהן כנסיית סן פדרו כנסיית אל סלבדור, כנסיית סן מרטין, כנסיית סן מיגל, הכנסייה הגותית וכנסיית לה מרסד. האטרקציות העיקריות בעיר הן קתדרלת טרואל, מגדל סן מרטין, מגדל כנסיית סלבדור, המדרגות המעוצבות (la escalinata), ארמון המרקיז של טוסוס, המוזיאון לאמנות דתית, מזרקת אל טוריקו והפלאסה דל טוריקו. מזרקת אל טוריקו פלאסה דל טוריקו תקרת הזכוכית של המוזאון לאמנות דתית בטרואל המדרגות המעוצבות מדיה וקבצים בנושא טרואל בוויקישיתוף אתר האינטרנט הרשמי של טרואל טרואל, באתר אנציקלופדיה בריטניקה (באנגלית)